ועדת הכספים, כנסת 23, פרוטוקול מספר 207, 2020-12-14 11:15

משה גפני: אני פותח את ישיבת ועדת הכספים.

משה גפני: על סדר-היום: הצעת הגדרת אזורים שבהם שיעור מסתננים גבוה כאזורי עדיפות לאומית בהתאם לסעיף 151 (ב)(7) לחוק ההתייעלות הכלכלית (תיקוני חקיקה ליישום התוכנית הכלכלית לשנים 2009 ו-2010), התשס"ט-2009.

משה גפני: מאי גולן, בבקשה.

מאי גולן: קודם כל, אני רוצה להודות ליושב-ראש שהביא את הסוגייה החשובה הזאת לטיפול כבר בפעם הראשונה ועכשיו החזיר את זה.

מאי גולן: הייתי קצת לחוצה כי זה חזר לפה לאישור אבל אני שמחה כי אני מבינה היום שזה כדי לוודא שזה קורה באמת ולא מתמסמס.

משה גפני: בדקת את הקריטריונים של מה שהממשלה עשתה?

מאי גולן: אני בדקתי את הקריטריונים.

מאי גולן: אנחנו עובדים על זה גם עם משרד השיכון.

מאי גולן: גם אופיר בדק את זה וכולם בדקו את זה.

מאי גולן: זה לא סתם עבר בהצעת מחליטים.

מאי גולן: אני רוצה לנצל את ההזדמנות ולהפריך פה איזה ספין שיש סביב התוכנית הזאת בימים האחרונים לגבי השאלה איך יהיה באמת מעקב על זה שהכסף הזה הולך למסתננים בלתי חוקיים.

מאי גולן: זה בדיוק הצד השני של מה שאמור להיות עם הכסף הזה.

מאי גולן: אני אומרת בצורה חד-משמעית.

מאי גולן: אני בקשר עם כל ראשי הערים.

מאי גולן: אם למישהו יש טעות, אנחנו מדברים על 7 ערים: ירושלים, בני-ברק, תל-אביב - - -

משה גפני: דיברת איתי ראש עיריית בני-ברק.

משה גפני: הוא הוזמן לפה?

מאי גולן: אני לא יודעת.

מאי גולן: אני רק אדגיש: ירושלים, בני-ברק, תל-אביב, נתניה, אשדוד, אילת ופתח תקווה.

מאי גולן: 7 ערים שיש בהן ריכוז גבוה של מסתננים בלתי חוקיים.

מאי גולן: תהיה ועדת היגוי בכל אחת ואחת מהערים הללו.

מאי גולן: אני אהיה מעורבת בכל אחת ואחת מהערים האלה.

מאי גולן: אני כבר יכולה להגיד שנפגשתי עם כל ראשי הערים, למעט ראש עיריית תל-אביב אבל שם אנחנו בקשר עם סגן ראש העיר ואנחנו יודעים שזה ילך לתשתיות, לחברה ונטו לתושבים הוותיקים לפיצויים שיקרו כבר בתחילת 2021.

מאי גולן: אני רק רוצה לציין שבעקבות הבאז שזה יצר אצל ראשי הערים – אני רק רוצה שתבין, הם לא יודעים להתמודד עם כמות של אלפי ילדים בתוך בתי הספר.

מאי גולן: הם לא יודעים איך להתמודד עם תשתיות רקובות.

מאי גולן: לכן פנו אלי מעוד ערים, מראשון לציון, מערד, מאשקלון, מקרית מלאכי.

מאי גולן: ערים שבאמת לא ידענו עד כמה ריכוז המסתננים גדל בהן בשנים האחרונות וכמה ילדים נכנסו למערכת החינוך.

מאי גולן: באמת תפוסה בלתי נתפסת של ילדים שמערכת החינוך לא יודעת להתמודד איתה.

מאי גולן: אין מספיק מורים, אין תקנים, אין כלים כדי להתמודד עם איתם וגם עם ילדים ישראלים.

מאי גולן: לכן, בעזרת השם, אם הכנסת הזאת לא תפוזר בזמן הקרוב, אני מתכוונת להביא לפתח הוועדה הזאת עוד ערים שייכנסו לתוכנית השיקום הזאת.

מאי גולן: אני שמחה שרגע לפני שהכאוס בא אלינו, התוכנית הזאת תעבור.

מאי גולן: אני מודה לך.

משה גפני: תודה רבה.

משה גפני: אופיר, אתה רוצה להוסיף?

אופיר כץ: לא.

משה גפני: אני אבקש מהיועצת המשפטית.

משה גפני: << דובר >> שלומית ארליך: << דובר >> תן למי שמציג את זה.

משה גפני: מי נמצא מהממשלה?

עמיאל וסל: אני ממשרד השיכון.

משה גפני: אתם שיניתם את הקריטריונים?

עמיאל וסל: הקריטריונים נשארו מה שהם היו לפני כן אבל לא הצגנו את הקריטריונים בפעם הקודמת.

שלומית ארליך: לא, הכוונה היא למה שנקבע בהחלטת הממשלה שמגדירה את האזורים שבהם שיעור המסתננים גבוה כאזורי עדיפות לאומית.

שלומית ארליך: זאת הכוונה.

עמיאל וסל: החלטת הממשלה המקורית היתה של איגום תקציבי של 28 מיליון שקלים ועוד 2.

עמיאל וסל: הכסף הזה עד - - -

משה גפני: 28 מיליון?

עמיאל וסל: 30 מיליון שקלים.

משה גפני: מה זה ועוד 2?

עמיאל וסל: היה משרד אחד שה-2 מיליון שקלים היו לדברים מאוד ספציפיים ולכן הם לא נכנסו לפול הרחב.

שלומית ארליך: אבל חוץ מזה, גם בהיבט המהותי, ההצעה דיברה על זה שתפעל תכנית חברתית קהילתית ובעצם עכשיו מדובר רק תוכנית שהיא פיזית.

עמיאל וסל: נכון.

שלומית ארליך: היא התוותה איזשהם מרכיבים כמו שיקום וקידום כלכלי חברתי של משפחות נזקקות או משפחות שמטופלות על-ידי שירותי רווחה, חינוך פורמלי ובלתי פורמלי, משפחות נזקקות בדגש על שירותי בריאות בגיל הרך לילדים.

שלומית ארליך: בעצם, כל האלמנטים האלה השתנו עכשיו בעקבות ההחלטה.

שלומית ארליך: האם אתה יכול להסביר?

עמיאל וסל: בהחלטה המקורית היה מדובר על איגום תקציבי של 30 מיליון שקל למשרדים שבחלקם הגדול הם משרדים חברתיים וזה מיועד באמת לשימושים האלה.

עמיאל וסל: במהלך הזמן, עד שהוועדה סיימה את העבודה שלה - - -

מאי גולן: זה לקח כמה שנים.

עמיאל וסל: לקח בערך שנה.

עמיאל וסל: התקציב המאוגם לא היה קיים יותר ובעצם ההחלטה ישבה בצד וחיכתה לתקציב.

עמיאל וסל: לא היה תקציב מהממשלה.

מאי גולן: ואז הגיעה הקורונה.

מאי גולן: אז בעצם הגיעה יוזמה - - -

משה גפני: אתה יכול להגיד לי עכשיו בשקט כשאף אחד לא ישמע.

משה גפני: מה שהביאו עכשיו כתקציב ומה שקיבלו החלטת ממשלה זה בעקבות מה שחברת הכנסת מאי גולן העלתה כאן בוועדת הכספים או שזה נעשה לבד?

עמיאל וסל: לא הבנתי את השאלה.

מאי גולן: אני יכולה לחדד?

מאי גולן: הוא שואל האם התוכנית המקורית היתה מגיעה לכדי מיצוי לולא העליתי את זה ומגיעה לוועדת הכספים?

עמיאל וסל: זאת לא שאלה אלי.

ינון אזולאי: אני אכוון אותך לתשובה, בזכות מאי גולן.

מאי גולן: לא, לא צריך קרדיטים.

מאי גולן: אבל אדוני היושב-ראש, זה לא היה מגיע.

עמיאל וסל: זה לא המישור שלי.

עמיאל וסל: מה שקרה זה שהגיע תקציב מתוך תקציב הקורונה - - -

משה גפני: אנחנו רואים בזה חשיבות רבה כי המציאות קשה בכל אותם בהם יש מסתננים לא חוקיים?

עמיאל וסל: אני מסכים.

עמיאל וסל: לא היה תקציב ולא יכולנו להוציא את זה לפועל.

עמיאל וסל: קופסת הקורונה היתה 20 מיליון שקלים אבל זה היה קופסת קורונה לדברים פיזיים.

עמיאל וסל: לכן היינו צריכים לשנות את ההחלטה.

עמיאל וסל: גם כל צורת הפעולה שלה השתנתה כי זה כבר לא איגום אלא כסף תוספתי מהאוצר.

עמיאל וסל: הניהול שלו אחר, הוא בוצע דרכנו בשיתוף עם הערים, כמובן, אבל אנחנו הצינור של הכסף.

עמיאל וסל: הייעוד היה לדברים פיזיים.

עמיאל וסל: כל הדברים האלה השתנו בגלל המקור של הכסף.

עמיאל וסל: זה יכול להיות למגוון של דברים.

עמיאל וסל: אנחנו העדפנו להשאיר את זה כמה שיותר רחב כדי להשאיר את האופציה לעזור לערים לפי מה שהם צריכות.

עמיאל וסל: זה יכול להיות תאורה, זה יכול להיות תשתיות, זה יכול להיות גנים, טיפות חלב, כיתות.

משה גפני: לא שמעתי.

עמיאל וסל: הייעוד של הכסף אמנם הוא פיזי אבל הוא נועד לעזור להמון דברים שהם מרכיב מאוד חשוב בהתמודדות.

עמיאל וסל: זה יכול להיות תאורה - - -

משה גפני: אז למה זה פיזי?

עמיאל וסל: עכשיו זה רק פיזי.

מאי גולן: זה יכול להיות טיפות חלב, גנים.

עמיאל וסל: טיפות חלב, גני משחקים.

משה גפני: מה עם הנושא של רווחה?

משה גפני: דיבר איתי ראש עיריית בני-ברק.

מאי גולן: אדוני היושב-ראש.

מאי גולן: זה היה אמור להיות ובגלל המצב של הקורונה, אם הייתי מתעקשת על זה כרגע אז התקציב לא היה עובר.

מאי גולן: זה אמור להיות בחלק השני.

משה גפני: ראש עיריית בני-ברק נמצא בזום, נשמע מה הוא אומר.

משה גפני: הרב רובינשטיין, אנחנו לא באים לדבר איתך על התחלואה.

אברהם רובינשטיין: שלום, צהרים טובים.

אברהם רובינשטיין: אני רואה שיש מיזם מאוד יפה של המשרד.

אברהם רובינשטיין: אני רואה מכתב ממדינת ישראל, משרד הבינוי השיכון, שלבני-ברק הוקצב איזה סכום.

אברהם רובינשטיין: אבל, לעניינים חברתיים וקהילתיים לא נותנים אלא רק לבינוי.

אברהם רובינשטיין: אני חושב שדווקא בעידן הקורונה, דווקא בזמן שאנחנו נמצאים, אנחנו צריכים את הכסף לדברים קהילתיים, לשקם את הקילה, לשקם את חיי הרווחה בעיר הזאת.

אברהם רובינשטיין: הרבה יותר חשוב מאשר הבינוי הפיזי.

אברהם רובינשטיין: מה אפשר לעשות ב-620,000 שקלים.

אברהם רובינשטיין: מי שיודע מחירים של שיפוץ, זה לא מספיק להרבה.

אברהם רובינשטיין: ענייני רווחה וקהילה אני חושב שהכסף נצרך מאוד למקומות בהם יש ריכוזים גדולים של מסתננים.

אברהם רובינשטיין: אני לא רוצה כאן להרחיב את הדיבור על זה אבל כל אחד מעלה בדמיונו אל המצב במקומות האלה.

אברהם רובינשטיין: אני חושב שעל זה צריך לתת את הדגש.

אברהם רובינשטיין: אם זה הובא לוועדת הכספים וועדת הכספים יכולה לשנות את ההחלטה, בבקשה ותודה רבה לכולם.

משה גפני: הרב רובינשטיין, אם לא חברת הכנסת מאי גולן וחבר הכנסת אופיר כץ שפנו לוועדה ואנחנו פנינו לממשלה, אז יכול להיות שבכלל היו שוכחים מהעניין הזה.

משה גפני: בזכותם זה נמצא על סדר-היום.

משה גפני: ביקשתי שתגיד את הדברים האלה ועכשיו נברר את העניין החברתי.

משה גפני: ראינו בשינוי הקריטריונים שמדובר בעניין הפיזי, נברר עכשיו מה זה.

משה גפני: אני מודה לך שהשתתפת בדיון הזה.

אברהם רובינשטיין: תודה רבה ושתהיה לכם סיעתא דשמיא לקבל החלטות נכונות.

אברהם רובינשטיין: אתה תושב העיר שלנו ואתה גם מלווה אותי לאורך כל התקופה הזאת.

אברהם רובינשטיין: ב-9 חודשים האחרונים אתה מלווה אותי ליווי צמוד ואני מודה לך על כך.

משה גפני: תודה רבה.

משה גפני: אופיר, בבקשה.

אופיר כץ: איך שראיתי את המכתב של משרד השיכון שאלתי את מאי לפשר השינוי הזה.

אופיר כץ: לפי מה שהבנתי וגם בהתייחס למה שראש העיר אמר, האפשרות היתה שזה או לחכות ואז לא להביא בכלל שום דבר, או בינתיים להביא את התקציב לדברים פיזיים ובהמשך נוכל להביא את התקציב הנוסף לעניינים חברתיים.

אופיר כץ: לכן אני חושב שחשוב שראשי הערים יקבלו את מה שיש.

אופיר כץ: יש מה לעשות עם הכסף הזה.

אופיר כץ: אני מברך את מאי שבאמת דחפה לנושא הזה כבר הרבה זמן, בתמיכה של ראש הממשלה אז כל הכבוד.

אופיר כץ: אני מודה גם לך, אדוני היושב ראש שהבאת את זה לוועדה במהירות בפעם השנייה.

אופיר כץ: תודה רבה.

משה גפני: אני מבטיח לך שכל עוד אני פה, בעזרת השם אלווה את העניין הזה ואעזור לך לקדם את זה.

משה גפני: מה שהעלה ראש העיר, אני חושב שהוא צודק.

משה גפני: צריך למצוא פתרון, לא לעצור.

משה גפני: צריך להתקדם הלאה כאשר יש ראייה שאנחנו רוצים שזה יעבור לנושא החברתי.

משה גפני: אני מבין שכאשר יש את הערים האלה וגם ערים נוספות שעוד לא הגענו אליהם, ברור שהנושא החברתי הוא חלק מאוד חשוב בתוך העניין הזה.

משה גפני: אנחנו מבקשים את זה.

משה גפני: אנחנו לא אוהבים את השינויים בקריטריונים.

משה גפני: צריך שיהיו את כל הקריטריונים וצריך גם להגדיל את התקציב.

ינון אזולאי: צריך שגם אנחנו נהיה מעורבים בקריטריונים.

ינון אזולאי: שגית היועצת המשפטית העלתה את זה בפעם שעברה, שאנחנו צריכים להיות מעורבים ולא להביא לנו את זה בדיעבד.

משה גפני: זה מה שביקשנו.

ינון אזולאי: אנחנו סומכים על מאי גולן שעשתה עבודה טובה.

ינון אזולאי: גם בדברי הסיכום שלך פירגנת לה.

ינון אזולאי: בפעם הבאה חייבים לפה את הקריטריונים לפני ולא בדיעבד כדי שלא נהיה חותמת גומי של אף אחד.

עמיאל וסל: נאמר פה 600,000 שקלים.

עמיאל וסל: לבני-ברק יש 2.5 מיליון שקלים.

משה גפני: למה הוא אמר 600,000 שקלים?

עמיאל וסל: אני לא יודע.

מאי גולן: זה לפי ריכוז.

מאי גולן: יש ערים שיש להם יותר.

מאי גולן: לו יש 2.5.

עמיאל וסל: הסיבה שזה לקח שנה זה גם בגלל המורכבות וגם בגלל המתודולוגיה.

עמיאל וסל: ברגע שיש תקציב אפשר יהיה להגדיל.

משה גפני: תתעקשו על זה שזה לא בזכות מאי גולן ואני מתעקש על זה שזה כן בזכותה.

משה גפני: אנחנו נעקוב אחרי זה ולכן ביקשתי שהקריטריונים יהיו כאן ולא שתביאו את זה בדיעבד.

משה גפני: אנחנו נעמוד על העניין הזה ונמשיך ללוות את הפרויקט.

משה גפני: מאיר יצחק הלוי, ראש עירית אילת, בבקשה.

מאיר יצחק הלוי: שלום לך אדוני.

משה גפני: מה שלומך?

משה גפני: הרבה זמן לא הייתי באילת.

מאיר יצחק הלוי: העיר מתגעגעת אליך מאוד.

מאיר יצחק הלוי: אדוני יקיר העיר אילת.

מאיר יצחק הלוי: אני שולח לך בריאות מלאה ותודה רבה על כל מה שאתה עושה.

מאיר יצחק הלוי: אני רוצה להגיד יישר כוח לחברת הכנסת מאי גולן, שראיתי את הכניסה שלה בנושא הזה.

מאיר יצחק הלוי: כמובן לשאר חברי הכנסת הפעילים, אופיר, חבר הכנסת אזולאי וכן הלאה.

מאיר יצחק הלוי: אני מלווה את נושא קליטת האוכלוסייה הזאת מראשיתה.

מאיר יצחק הלוי: אנחנו העיר הנחשונית הראשונה שקלטה לתוכה.

מאיר יצחק הלוי: אני לא דן עכשיו אם זאת קליטה רצויה או לא רצויה, נכונה או לא נכונה.

מאיר יצחק הלוי: אני מדבר כרגע עובדתית.

מאיר יצחק הלוי: נדמה לי שאנחנו היינו הראשונים שקלטו.

מאיר יצחק הלוי: יוסי אדלשטיין יעיד שאני אומר דברים מדויקים.

מאיר יצחק הלוי: אנחנו העיר הראשונה שקלטה אלפי אנשים שהגיעו מאריתריאה וסודן.

מאיר יצחק הלוי: אני חושב שמרכיב הוותק גם צריך להיות בשיקול של התמחיר, איך מתמחרים ואיך נותנים מי למה, אבל אני לא רוצה גם לזה להיכנס.

מאיר יצחק הלוי: אני לחלוטין מסכים עם ראש עיריית בני-ברק על כך שצריך להכניס את הרכיב החברתי קהילתי הרווחתי בתוך שיקול הדעת של הפרויקט הזה.

מאיר יצחק הלוי: אני רוצה להסביר למה.

מאיר יצחק הלוי: לא רק משום שאני מכבד את מה שאומר הרב רובינשטיין וכי אני בוגר ישיבת פוניביץ' בבני-ברק אלא אני אומר את זה גם משום שהוא אמר דברים חכמים ונכונים.

מאיר יצחק הלוי: כשקיבלנו את האוכלוסייה הזאת הם הגיעו כבודדים.

מאיר יצחק הלוי: בדרך-כלל הגיעו גברים צעירים מאריתריאה שהצליחו לעבור דרך מצרים וחדרו למדינת ישראל.

מאיר יצחק הלוי: היום אנחנו מטפלים כבר במשפחות.

מאיר יצחק הלוי: היום מדובר באירוע אחר לגמרי.

מאיר יצחק הלוי: לא מדובר רק במסתננים בודדים שהיו עם רמת ניידות גבוהה אלא במרכיב של משפחה.

מאיר יצחק הלוי: רק כדי שנבין.

מאיר יצחק הלוי: אם לנו יש קרוב ל-2,000 מסתננים או חסרי מעמד, נכון להיום יש קרוב ל-700 ילדים.

מאיר יצחק הלוי: לפני 8 שנים לא היה ילד אחד.

מאיר יצחק הלוי: זה אומר שיש כאן אירוע אחר לחלוטין.

מאיר יצחק הלוי: לכן, למקד את הדברים רק בצד הפיזי, זה לא מספיק.

מאיר יצחק הלוי: יש לנו היבטים נוספים רבים ואחרים.

מאיר יצחק הלוי: אני יכול להגיד לכם, אדוני היושב-ראש, שבנושא הקורונה יש לי מטה מיוחד שמטפל רק באוכלוסייה הזאת יחד עם המנהיגות שלהם, יחד עם המשפחות שלהם ויחד עם העובדים הסוציאליים שלהם.

מאיר יצחק הלוי: זה ממש גרעין קהילתי חדש שלא היה בעיר עד לפני 10 שנים.

מאיר יצחק הלוי: לכן טוב עשתה חברת הכנסת מאי גולן שנכנסה לעניין.

מאיר יצחק הלוי: אני חושב רק שצריך להרחיב את היריעה.

מאי גולן: חד משמעי, רק הליכוד יכול.

משה גפני: הליכוד לא יכול בלי יהדות התורה.

ינון אזולאי: שואלים פה אם גדעון סער אצלך כי הוא לא בכנסת.

ינון אזולאי: סתם, תבוא לש"ס.

ינון אזולאי: אתה יודע שאתה רצוי אצלנו, אני לא צריך להגיד לך.

מאיר יצחק הלוי: חבר הכנסת אזולאי, נתמקד בנושא.

ינון אזולאי: לקחתי את זה עלי במקום ששלושה ליכודניקים יגידו את זה.

ינון אזולאי: תראה מה אני עושה בשבילך.

מאיר יצחק הלוי: אני יכול להגיד לכם, אם זה מאוד חשוב והיושב-ראש מרשה לי.

מאיר יצחק הלוי: אני זוכר את הפעולה שגדעון סער עשה כשר החינוך וכשר הפנים בכל מה שקשור באוכלוסייה חסרת המעמד.

מאיר יצחק הלוי: אתם יודעים, אני ותיק מאוד אז יש לי את הפרספקטיבה שלחלקכם כצעירים עוד אין.

מאיר יצחק הלוי: כדאי שתנברו ותיכנסו לראות מה עשה גדעון גם כשר חינוך וגם כשר הפנים בסוגייה הזאת.

מאיר יצחק הלוי: נעזוב את זה, זה לא הנושא.

מאיר יצחק הלוי: הנושא הוא באמת לראות איך אנחנו כרשויות - - -

משה גפני: לא הבנתי, כשאני דיברתי עם היועצת המשפטית, אתה דיברת על גדעון סער?

מאיר יצחק הלוי: מאי גולן, אני מציע שתבדקי את התקופה של גדעון.

מאי גולן: אני חד משמעית אמרתי שהוא שר פנים מעולה.

מאיר יצחק הלוי: מי כמוך יודע מה הוא עשה.

מאיר יצחק הלוי: אני מציע לאפשר לרשויות המקומיות מרחב תמרון לדעת היכן לתעל את המשאבים וכמובן לעשות כל מאמץ להגדיל.

משה גפני: תודה רבה מאיר.

משה גפני: תמשיך לנהל את העיר כמו שצריך.

משה גפני: גם כשאני לא מגיע, תנהל את זה יפה וטוב.

משה גפני: אני אבוא בסוף בעזרת השם.

מאיר יצחק הלוי: אנחנו מתגעגעים אליך מאוד.

משה גפני: מאי, משפט מסכם.

מאי גולן: אני רק רוצה להגיד שאני חד משמעית מסכימה עם ראשי הערים, עם ראש עיריית אילת וגם עם ראש עיריית בני-ברק.

מאי גולן: כמובן שבמקור התוכנית הזאת היתה חברתית אבל נכנסנו לתקופה בלתי אפשרית של הקורונה שאף אחד לא צפה, לא רק בישראל אלא גם בעולם.

מאי גולן: זה היה או לוותר על הכול ולדחות את זה או לקבל את זה לפחות.

מאי גולן: אגב, הקריטריונים האלה הם די רחבים.

מאי גולן: הוא דיבר על טיפות חלב, גנים, בתי ספר.

מאי גולן: יש כל מיני דברים חברתיים שגם אפשר להכניס בתוך התשתיות האלה.

מאי גולן: לכן, נתחיל עם זה ובעזרת השם נרחיב עם זה.

משה גפני: אני רוצה לסכם.

משה גפני: אני מקבל את העמדה שלכם.

משה גפני: את היית המציעה ואופיר הצטרף וגם ינון אמר את אותו דבר.

משה גפני: אני מקבל שלא לעכב את הפרויקט על אף שגם לראשי הערים וגם לנו יש השגה על הנושא הזה.

משה גפני: אנחנו לא חושבים שזה צריך להיות פיזי בלבד.

משה גפני: פיזי זה נכון אבל צריך שזה יהיה גם חברתי וגם רווחה וכל מה שנלווה לעניין הזה.

משה גפני: אנחנו מדברים על מסתננים וכל מה שנלווה לזה.

משה גפני: אנחנו נעקוב אחרי הפרויקט הזה.

משה גפני: אנחנו מבקשים לא לעצור אותו.

משה גפני: אנחנו מבקשים להתקדם ושהערים האלה וערים נוספות שיעמדו בקריטריון הזה יוכלו ליהנות מהפרויקט הזה.

משה גפני: אני מברך אותך חברת הכנסת מאי גולן על זה שהעלית את העניין הזה.

משה גפני: אנחנו כולנו הצטרפנו לזה ואנחנו נעקוב.

משה גפני: אני אומר לך כמי שמייצג את הממשלה, אנחנו רוצים שזה יהיה גם רווחה ונושאים חברתיים ולא רק הנושאים הפיזיים.

משה גפני: אני מודה לכולם.

משה גפני: תודה רבה, הישיבה נעולה.